b'\n_START_ARTICLE_\nSobekneferu\n_START_PARAGRAPH_\nSobekneferu (vald\xc4\x97 apie 1787\xe2\x88\x921783 m. pr. m. e.) \xe2\x80\x93 paskutin\xc4\x97 dvyliktos Egipto dinastijos valdov\xc4\x97. Antroji karalien\xc4\x97 visoje Egipto istorijoje. Amenemio III dukt\xc4\x97. Jos vardas rei\xc5\xa1kia \xe2\x80\x9eSobeko gra\xc5\xbeuol\xc4\x97\xe2\x80\x9c. Buvo i\xc5\xa1tek\xc4\x97jusi u\xc5\xbe brolio, faraono Amenemio IV. Tapo karaliene, kadangi Amenemis IV nesusilauk\xc4\x97 \xc4\xafp\xc4\x97dinio. Pagal Turino kanon\xc4\x85, vald\xc4\x97 3 metus, 10 m\xc4\x97nesi\xc5\xb3 ir 24 dienas. Ne\xc5\xbeinomi jos pastatyti monumentai, ta\xc4\x8diau i\xc5\xa1liko daugyb\xc4\x97 statul\xc5\xb3. Manoma, kad Sobekneferu stat\xc4\x97 \xe2\x80\x9epriedus\xe2\x80\x9c prie Amenemio III monument\xc5\xb3. Jos valdymo metu baigtos Amenemio I laidojimo \xc5\xa1ventyklos statybos Havaroje. Jos kapaviet\xc4\x97 nerasta, sp\xc4\x97jama, kad tai gal\xc4\x97t\xc5\xb3 b\xc5\xabti piramid\xc4\x97s kompleksas Mazgunoje (prie Dah\xc5\xa1\xc5\xabro) \xc5\xa1iauriau Amenemio IV pastatytojo. Pati piramid\xc4\x97 laidojimui nenaudota, Sobekneferu ir Amenemis IV tikriausiai palaidoti kur netoliese.'